text: [{"text_idx": "#000001", "text": "Oljupri\u0301sur 100 dollarar mo\u0301ti a\u0301rsenda"}, {"text_idx": "#000002", "text": "Rokna\u00f0 ver\u00f0ur vi\u00f0 einum oljupri\u0301si uppa\u0301 100 dollarar mo\u0301ti a\u0301rsenda, eftir at Opec+ hava gj\u00f8rt av at skerja framlei\u00f0sluna vi\u00f0 2 mio\u0301. tunnum um dagin fra\u0301 november"}, {"text_idx": "#000003", "text": "Hetta metir greinararafyrit\u00f8kan Rystad Energy. -Vit rokna vi\u00f0, at avger\u00f0in hja\u0301 Opec fer at hava sto\u0301ra a\u0301virkan a\u0301 oljupri\u0301sin vi\u00f0 einum pri\u0301si uppa\u0301 100 dollarar i\u0301 desember, sigur Jorge Leon, forseti i\u0301 Rystad Energy. I\u0301 l\u00f8tuni er pri\u0301surin go\u0301\u00f0ar 97 dollarar. I\u0301 farnu viku var hann ni\u00f0anfyri 90 dollarar. Si\u0301\u00f0ani russar gj\u00f8rdu innra\u0301s i\u0301 Ukraina er oljupri\u0301surin h\u00e6kka\u00f0ur og var hann eitt skifti omanfyri 120 dollarar fyri tunnuna fyri seinni at l\u00e6kka aftur til 84 dollarar i\u0301 september."}, {"text_idx": "#000004", "text": "Greinarar eru flest allir samdir um, at oljupri\u0301surin fer at h\u00e6kka munandi eftir Opec+ avger\u00f0ina at l\u00e6kka framlei\u00f0slu. Samb\u00e6rt Rigzone heldur Fitch Solutions, at pri\u0301surin i\u0301 me\u00f0al fyri 2022 fer at liggja um 105 dollarar, me\u00f0an Bloomberg Consensus heldur hann fer at vera 101,7 dollarar i\u0301 me\u00f0al fyri alt a\u0301ri\u00f0. U.S. Energy Information Administration s\u00e6r ein me\u00f0al oljupri\u0301s i\u0301 a\u0301r uppa\u0301 104,21 dollarar fyri tunnuna."}, {"text_idx": "#000006", "text": "Amerikanski fi\u0301ggjarma\u0301lara\u0301\u00f0harrin finst at Opec"}, {"text_idx": "#000007", "text": "Yellen heldur li\u0301ti\u00f0 um avger\u00f0ina hja\u0301 Opec+ londunum at l\u00e6kka oljuframlei\u00f0sluna. Hon sigur, at avger\u00f0in hja\u0301 Opec hja\u0301lpir li\u0301ti\u00f0 at b\u00f8ta um markna\u00f0arst\u00f8\u00f0una. -Ta\u00f0 var o\u0301kl\u00f8kt at taka hetta stigi\u00f0 sigur hon samb\u00e6rt NTB. I\u0301 samr\u00f8\u00f0u vi\u00f0 Financial Times sigur Yellen, at l\u00e6kkingin a\u0301 ongan ha\u0301tt er vi\u00f0 til at betra um pri\u0301sst\u00f8\u00f0una. Eisini amerikanski forsetin Joe Biden hevur funnist at Opec og vi\u0301sir a\u0301, at avger\u00f0in kann vera ors\u00f8k til, at pri\u0301surin fer at h\u00e6kka enn meira."}, {"text_idx": "#000013", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000014", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000017", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000022", "text": "Fyristing tel. 20 80 80 [email protected]"}]